આંકલાવ નગરપાલિકા દ્વારા વર્ષ ર૦૦૩માં ઠરાવ પસાર કરાયો હતો. ઠરાવમાં પાલિકાની રોડ ટચ ૬૦ ગુંઠા જમીનની તત્કાલિન કલેકટરે કમ્પોસ્ટ ખાતરનો પ્લાન્ટ ઉભો કરવા કરેલ માંગણીની મંજૂરી આપવામાં આવી હતી. વર્મી કમ્પોસ્ટ ખાતર બનાવવાનો પ્લાન્ટ ગુજરાત રાજય ડેવલપમેન્ટ હાઉસીંગ એસો. (ગૌડા) અને નગરપાલિકા નિયામક હસ્તક કાર્યરત કરવા જમીન ફાળવાઇ હતી. લાખો રૂપિયાના ખર્ચ ઊભો કરાયેલ પ્લાન્ટ થોડો સમય કાર્યરત રહ્યા બાદ ખંડેર, કચરાના ઢગમાં ફેરવાઇ જવા પામ્યો હતો.